laion/Wikipedia-Exotic huggingface dataset:
זולפיקאר

זולפיקאר (בפרסית: ذوالفقار, הגיה פרסית של ד'ו אלפקאר) הוא טיל בליסטי לטווח קצר, איראני, נייד וחד-שלבי, בעל מנוע דלק מוצק. גורמי מודיעין העריכו כי הוא נגזר ממשפחת הטילים פאתח 110 (אולי הטיל פאתח 313). הוא נחשף לראשונה בשנת 2016 ונכנס לשירות בשנת 2017 כגרסה לטווח ארוך יותר של פאתח-110. הטיל נקרא על שם חרבו של עלי בן אבי טאליב, ד'ו אלפקאר. על פי המסורת האסלאמית, החרב הייתה חרבו הבלתי מנוצחת של הנביא מוחמד שהוענקה לו על ידי המלאך גבריאל. מוחמד מסר את החרב לעלי בן אבי טאלב, האימאם הראשון בראי העדה השיעית. לפי רשתות התקשורת האיראניות, ניתן להגות את שם הטיל הן כ"זולפיקאר" והן כ"זולפאקאר". על פי תרגומים מסוימים משמעות שם החרב היא "מרסקת עמודי שדרה". הטיל שייך למשפחת טילי הפאתח 110, ומבוסס על הגרסה המתקדמת שלו, פאתח 313. ב-25 בספטמבר 2016 הכריז שר הביטחון האיראני, חוסיין דהקאן, כי המדינה סיימה את תהליך הפיתוח של הטיל וכי מסוגלת לשגרו לטווח של 700 ק"מ. ב-7 בפברואר 2019 דווח בתקשורת האיראנית כי פותחה גרסה מתקדמת של הטיל, המכונה דזפול, בעלת טווח משופר של 1,000 ק"מ. גרסה נוספת נחשפה ב-27 בספטמבר 2020 שבה הוקנו יכולת פגיעה בספינות בטווחים דומים לגרסה המקורית, המכונה "זולפיקאר באסיר". במסגרת תקיפת הטילים על דיר א-זור ב-18 ביוני 2017 בוצע שימוש מבצעי ראשון בטילים בתקיפה של משמרות המהפכה האסלאמית כנגד דאעש בדיר א-זור. על פי דיווחים, שוגרו 7 טילים במתקפה, 2 בלבד פגעו במטרתם. שימוש מבצעי נוסף, גם הוא כנגד דאעש, בוצע ב-1 באוקטובר 2018 בו שוגרו הטילים מבסיס בסמוך לכרמאנשאה לעבר אל-בוכמאל בסוריה. לפי דיווחים באיראן, טילי הזולפיקאר שוגרו כנגד בסיסי צבא ארצות הברית על ידי משמרות המהפכה במבצע השהיד סולימאני ב-8 בינואר 2020. הטיל בעל יכולת נשיאה של רש"ק של כ-450 ק"ג, ומפריד את ראש הקרב לאחר השיגור ובאמצעות כך מגדיל את הטווח עד לכדי 700 ק"מ ואף 1,000 ק"מ בגרסאות חדשות. לפי התקשורת הפרסית מהירות הטיל מגיעה ל-1,500 מטר לשנייה (5,400 קמ"ש) ולטענתה מסוגל להתחמק ממערכות הגנה אווירית. איראן איראן עיראק עיראק - בידי מיליציות שיעיות מדיה וקבצים בנושא זולפיקאר בוויקישיתוף סרטון תעמולה איראני על זולפיקאר, סרטון באתר יוטיוב (אורך: 4:40) עמוס הראלאי-פי, השיגור האיראני: חמישה משבעה טילים החטיאו את מטרתם, באתר הארץ, 19 ביוני 2017 Iran Unveils Powerful New Zolfaghar Missile (PHOTOS), חדשות ספוטניק, 20 בדצמבר 2017 (באנגלית) מדונה גאודינג, The Signs and Symbols Bible: The Definitive Guide to Mysterious Markings,‏ גוגל בוקס, 2009 (באנגלית) Zolfaghar, באתר Missile Threat,‏ 20 ביוני 2017, עודכן ב-22 בינואר 2020 (באנגלית) موشک نقطه‌زنِ ذوالفقار؛ بلای جان پایگاه‌های نظامی آمریکا در منطقه, כתבה בנושא השפעת הזולפיקאר על בסיסים אמריקאים באזור בתקשורת הפרסית, 29 באוקטובר 2018 (בפרסית) AFP, Iran’s Revolutionary Guards unveil naval ballistic missile, claim 700 km. range,‏ Times of Israel,‏ 28 בספטמבר 2020 (באנגלית) AFP, Iran unveils new naval ballistic missile,‏ DAWN,‏ 28 בספטמבר 2020 (באנגלית) גיא אלסטר‏, בתגובה לפיגוע במצעד: איראן שיגרה טילים לעבר מטרות דאעש בסוריה, באתר וואלה, 1 באוקטובר 2018 גיא אלסטר‏, בתגובה לחיסול סולימאני: איראן שיגרה טילים לעבר בסיסים אמריקניים בעיראק, באתר וואלה, 8 בינואר 2020 צבי ג'ופרי ואנא אהרונהיים, Report: Israel launched two attacks on Iranian targets in Iraq in July, הג'רוזלם פוסט, 30 ביולי 2019 (באנגלית)
יחסי איי בהאמה – רוסיה

יחסי איי בהאמה–רוסיה הם היחסים הנוכחיים וההיסטוריים בין איי בהאמה לרוסיה. שתי המדינות חתמו על הסכמים על יחסים דיפלומטיים ב-14 בינואר 2004. שתי המדינות חברות באו"ם. רוסיה מיוצגת בבהאמה באמצעות שגרירותה בניו יורק. RUSSIAN FEDERATION, COMMONWEALTH OF THE BAHAMAS ESTABLISH DIPLOMATIC RELATIONS באתר משרד החוץ הרוסי ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
אוריק

האם התכוונתם ל... אוריק (מלך) – או אאוריק, מלך הוויזיגותים בשנים 466–484 אוריק (נהר) – נהר במחוז אירקוטסק שברוסיה אוריק (מיזורי) – עיירה במיזורי אוריק (קליפורניה) – עיירה בקליפורניה ז'ורז' אוריק – מלחין צרפתי מבצע אוריק – מבצע במהלך מלחמת הסבך הרודזי
יחסי איי בהאמה – צרפת

יחסי איי בהאמה–צרפת הם היחסים הנוכחיים וההיסטוריים בין איי בהאמה לצרפת. אף על פי שהיחסים הפוליטיים בין המדינות אינם רחבים במיוחד, נשיא צרפת פרנסואה הולנד נפגש עם ראש ממשלת בהאמה פרי כריסטי (שהיה אז יו"ר CARICOM) בשולי פסגת האקלים באיים הקריביים במרטיניק ב-10 במאי 2015. כ-19,000 תיירים צרפתים מבקרים באיי בהאמה מדי שנה. היצוא מצרפת לבהאמה הסתכם בשנת 2015 ב-85.09 מיליון אירו, ואילו היבוא מבהאמה לצרפת הסתכם ב-26.61 מיליון אירו. הסחר עם איי בהאמה נותר מוגבל ונטה לטובת צרפת בסך 58 מיליון אירו בשנת 2016. הייצוא הצרפתי מורכב בעיקר ממטוסים ומשקאות אלכוהוליים. איי בהאמה מדורגת במקום ה-137 ברשימת שותפות הסחר של צרפת. באזור מרכז ודרום אמריקה, איי בהאמה היא הלקוחה ה-18 בגודלה של צרפת (2018). חברת רוביס, המתמחה באחסון והפצה של מוצרי נפט, השתלטה על רשת תחנות הדלק ועל מכירת דלק מטוסים מחברת שברון האמריקאית בשנת 2011. סולנטאנץ' באצ'י עובדת עם חברת הבנייה המקומית הגדולה ביותר (קבוצת מוסקו) במספר פרויקטים. איי בהאמה מיוצגת בצרפת באמצעות שגרירותה בלונדון, בריטניה. צרפת מיוצגת באיי בהאמה באמצעות שגרירותה בפנמה סיטי, פנמה. מדיה וקבצים בנושא יחסי איי בהאמה – צרפת בוויקישיתוף יחסי איי בהאמה–צרפת, באתר משרד החוץ הצרפתי יחסי איי בהאמה–צרפת, באתר משרד החוץ הצרפתי
אירוויזיון 2001

אירוויזיון 2001 נערך בקופנהגן, לאחר שדנמרק זכתה באירוויזיון 2000. האירוע נערך באצטדיון הכדורגל "פארקן" בעיר (שעבר תהליך קירוי לקראת האירוע) אל מול קהל של כ-40,000 איש, האולם הגדול ביותר שאירח את התחרות נכון ל-2023. הפתעה גדולה נרשמה בתחרות לאחר שנציגי אסטוניה, טאנל פדאר, דייב בנטון ולהקת 2XL זכו באירוויזיון בניגוד לתחזיות המוקדמות, בשירם "Everybody" שמוקם במקום הראשון עם 198 נקודות. במקום השני סיימה זוכת השנה שעברה דנמרק בשיר "I Never Let You Go" עם 177 נקודות. את המקום השלישי תפסה יוון אותה ייצגה הלנה פפאריזו עם ההרכב "אנטיק" וסיימו עם 147 נקודות. הולנד הולנד - מרליין איסלנד איסלנד - אווה מריה יונסדוטיר בוסניה והרצגובינה בוסניה והרצגובינה - סגמדינה סרנה נורווגיה נורווגיה - רואלד האין ישראל ישראל - יואב גינאי רוסיה רוסיה - לריסה ורביטסקאיה שוודיה שוודיה - ג'וזפין סאנדסטרום ליטא ליטא - לורטה טארוזאייט לטביה לטביה - רנארס קאופרס קרואטיה קרואטיה - דניאלה טרבוביק פורטוגל פורטוגל - מרגרידה מרסס דה מלו אירלנד אירלנד - בלאטניד ני צ'ופיי ספרד ספרד - ג'ניפר רופ צרפת צרפת - קורין הרמס טורקיה טורקיה - מלטם ארסאן יאזגאן בריטניה בריטניה - קולין ברי סלובניה סלובניה - מוז'קה מאווק פולין פולין - מאצ'יי אורלוס גרמניה גרמניה - אקסל בולטהאופסט אסטוניה אסטוניה - אילומאיי קוטים "אלקטרה" מלטה מלטה - מרבק ספיטרי יוון יוון - אלקסיס קוסטאלאס דנמרק דנמרק - גרי ג'והנסון מדיה וקבצים בנושא אירוויזיון 2001 בוויקישיתוף אתר האינטרנט הרשמי של אירוויזיון 2001 (באנגלית) אירוויזיון 2001, באתר האירוויזיון הרשמי היסטוריית ההצבעות של אירוויזיון 2001 אירוויזיון 2001, במסד הנתונים הקולנועיים IMDb (באנגלית)
התערוכה התעשייתית הכללית של סטוקהולם (1866)

התערוכה התעשייתית הכללית של סטוקהולם (1866) (בשוודית: 1866 års allmänna industriutställning i Stockholm) הייתה תערוכת תעופה בינלאומית אשר התקיימה סטוקהולם, שוודיה. זו הייתה תערוכת האמנות והתעשייה הבינלאומית הראשונה שהתקיימה בדפוס אירופי בשוודיה. בתערוכה השתתפו בסביבות 3,800 איש משוודיה, דנמרק, נורווגיה ופינלנד. התערוכה התקיימה באולם התעשייתי ליד פארק קוּנגסטרדגורדן ובבניין המוזיאון הלאומי, -15 ביוני ועד 14 באוקטובר 1866. Lorentz Dietrichson, Den skandinaviska konstexpositionen i Stockholm 1866 (1866), litteraturanmälan av Carl Rupert Nyblom i Svensk literatur-tidskrift (1866), sid. 308-313 מדיה וקבצים בנושא התערוכה התעשייתית הכללית של סטוקהולם בוויקישיתוף
יחסי איי בהאמה – הממלכה המאוחדת

יחסי איי בהאמה–הממלכה המאוחדת הם היחסים הנוכחיים וההיסטוריים בין איי בהאמה לבין הממלכה המאוחדת. שתי המדינות הן מונרכיות בחבר העמים הבריטי. מסוף המאה ה-15 ועד למאה ה-17 שלטה ספרד באיי בהאמה. במאה ה-18, מתיישבים בניו אינגלנד שהיו נאמנים לבריטניה עזבו את ניו אינגלנד בשל התגברות הרגשות האנטי-בריטיים במקום, ועברו לאיים. בשל המספר הגדול של מתיישבים בריטיים ברחבי האיים, הבעלות על האיים הועברה מספרד לידי בריטניה, ואיי הבהאמה הוכרזו כקולוניה בריטית ב-1783. באותה תקופה שימשו איים רבים בבהאמה כבסיס לשודדי ים. בשנת 1964 קיבלו האיים ממשל עצמי וב-1973 הצביעו תושבי בהאמה במשאל עם לטובת עצמאות מבריטניה. ב-10 ביולי 1973 כוננו שתי המדינות יחסים דיפלומטיים. מאז קבלת העצמאות משגשגים איי הבהאמה בעיקר בזכות תעשיית תיירות מפותחת, והיותם מרכז לבנקאות בינלאומית וניהול השקעות. לאחר שקיבלו עצמאות נותרו איי הבהאמה חלק מחבר העמים הבריטי, ומלך אנגליה צ'ארלס השלישי הוא ראש המדינה. נציג המלך באיים הוא המושל הכללי של בהאמה (Governor General of the Bahamas), שממונה על-ידו. בפברואר 2020 ראש ממשלת איי בהאמה ד"ר הוברט מיניס אמר כי איי בהאמה מחויבים להסכם השותפות הכלכלית שנחתם עם בריטניה בסוף 2019 והוא ייכנס לתוקף לאחר שתקופת המעבר של הברקזיט תסתיים ב-31 בדצמבר 2020. ההסכם מבטיח המשכיות סחר עם בריטניה בעקבות הסכם השותפות הכלכלית (EPA) בן 10 שנים שנחתם בין הפורום הקריבי (CARIFORUM) לבין האיחוד האירופי. איי בהאמה מחזיקה בבריטניה נציבות עליונה בלונדון. בריטניה מחזיקה באיי בהאמה נציבות עליונה בנסאו. מדיה וקבצים בנושא יחסי איי בהאמה – הממלכה המאוחדת בוויקישיתוף UK, Bahamas to maintain close ties after Brexit באתר thebahamasinvestor אתר על יחסי מדינות
מוז (פירושונים)

האם התכוונתם ל... מז עיר בצרפת בננה
המוזיאון הלאומי (שוודיה)

המוזיאון הלאומי (או המוזיאון הלאומי לאמנויות יפות) הוא הגלריה הלאומית של שוודיה, הממוקמת על חצי האי בלאסיהולמן במרכז סטוקהולם. המוזיאון נוסד בשנת 1792 תחת השם Kungliga Museet ("המוזיאון המלכותי"). הבניין הנוכחי נפתח בשנת 1866, לאחר שהוחלף שמו ל-"מוזיאון הלאומי", והיה אחד הבניינים בו נערכה התערוכה התעשייתית הכללית של סטוקהולם באותה השנה. הבניין נבנה בין השנים 1844–1866, בהשראת אדריכלות הרנסאנס הצפון-איטלקי. הוא עוצב על ידי האדריכל הגרמני פרידריך אוגוסט סטולר, אשר בין היתר עיצב גם את המוזיאון החדש (Neues Museum) בברלין. את עיצובו החיצוני של הבניין ניתן לתאר בתור צנוע וסגור. למעט הכניסה הראשית, העיצוב החיצוני מנוגד באופיו לעיצוב בתוך הבניין עצמו אשר מתאפיין בחלל פנים מרווח שנשלט על ידי גרם מדרגות עצום המוביל לגלריות בקומות העליונות. בשנת 1961 המוזיאון הורחב בשביל להכיל את בית המלאכה שלו. כמו כן, במוזיאון ישנה מסעדה הפועלת מאז שנת 1996. בניין המוזיאון נסגר עקב שיפוצים בשנת 2013 ונפתח מחדש ב-13 באוקטובר 2018. בשיפוץ הושקעו 132 מיליון דולר ומטרתו הייתה להרחיב את כמות היצירות אשר ניתן להציג, לעדכן ולשפר את מערכת האבטחה ולהפוך את הבניין לנגיש יותר לנכים. אוסף המוזיאון כולל כחצי מיליון ציורים מימי הביניים ועד שנת 1900, אוסף בולט מהמאה ה-17 של רמברנדט וציירים הולנדים אחרים, וכמו כן אוסף של פריטי חרסינה, ציורים, פסלים ואמנות מודרנית. במוזיאון קיימת ספריית אמנות הפתוחה לקהל הרחב. רמברנדט, עוזרת המטבח רמברנדט, שיר ההלל של שמעון פרוג'ינו, סבסטיאן הקדוש יעקב ג'ורדנס, המשפחה הקדושה לאור נרות לודוויג רפינגר, מאנליוס טורקאטוס נלחם בגליה. חדר 1280, חצר הפסלים. ג'וס דה מומפר, נוף עם נפילת איקרוס הקנוניה של קלאודיוס סיוויליס מאת רמברנדט קורבן אמצע החורף מאת קרל לרסון קנדבליס מראה את אשתו לגיגס מאת יעקב יורדאנס Johan Mårtelius (1999). "Norra innerstaden". Guide till Stockholms arkitektur (2nd ed.). Stockholm: Arkitektur Förlag AB. p. 67. ISBN 91-86050-41-9. מדיה וקבצים בנושא המוזיאון הלאומי בוויקישיתוף אתר האינטרנט הרשמי של המוזיאון הלאומי (בשוודית) המוזיאון הלאומי, ברשת החברתית פייסבוק המוזיאון הלאומי, ברשת החברתית אקס (טוויטר) המוזיאון הלאומי, ברשת החברתית אינסטגרם
גריי דיימון

גריי דיימון (באנגלית: Grey Damon; נולד ב-24 בספטמבר 1987) הוא שחקן אמריקאי, הידוע בתפקידיו בסדרות הטלוויזיה "אורות ליל שישי" ברשת NBC, "חוצה כוכבים" ברשת The CW, "אקווריוס" ברשת NBC ובשל תפקידו בתור ג'ק גיבסון בסדרה "תחנה 19" ברשת ABC. דיימון נולד בבלומינגטון, אינדיאנה והוא גדל בבולדר, קולורדו. דיימון נולד לאם חירשת, ובעקבות כך הוא דובר את שפת הסימנים האמריקאית. הוא גילה את התשוקה שלו למשחק במרכז לאמנויות הבמה בדנבר כאשר קיבל את העבודה המקצועית הראשונה שלו בהפקה מקומית של המחזה "מזמור חג המולד". בשנת 2009 ערך את הופעת הבכורה שלו בטלוויזיה, בפרק השלישי של סדרת הטלוויזיה "90210" בהפקה של רשת הטלוויזיה The CW, לפני שקיבל תפקידים קטנים בסדרות טלוויזיה אחרות כמו "גריק", "10 דברים שאני שונאת אצלך" ותפקיד חוזר בסדרת הטלוויזיה "דם אמיתי". בשנת 2010 הוא קיבל תפקיד קבוע בעונה האחרונה של סדרת הטלוויזיה "אורות ליל שישי". בשנה שלאחר מכן הוא שיחק בתפקיד בריאן בסדרה "The Nine Lives of Chloe King" שבוטלה לאחר עונה אחת. בשנת 2012 הופיע בתפקיד חוזר בסדרת הטלוויזיה "המעגל הסודי". לדיימון היה תפקיד חוזר כארצ'י בסדרה "מסובך" בהפקה של רשת Freeform. דיימון גילם את מושא האהבה של הצמד המוזיקלי "Destinee & Paris" בקליפ שלהן משנת 2011 לשיר "אהבה אמיתית". ב־25 בפברואר 2013 הוא לוהק לתפקיד גרייסון בסדרת המדע-בדיוני "חוצה כוכבים". בתחילת אוגוסט 2013 דווח כי דיימון יצטרף לצוות השחקנים של סדרת הטלוויזיה "אימה אמריקאית: הכישוף". בשנת 2016 פורסם כי דיימון לוהק לתפקיד "מאסטר המראות" בעונה השלישית של סדרת הטלוויזיה "הפלאש". בשנת 2018 החל לגלם את דמותו של ג'ק גיבסון, אחת הדמויות הראשיות בסדרה "תחנה 19" מבית היוצר של שונדה ריימס עבור רשת ABC, המהווה סדרת ספין-אוף לסדרת הטלוויזיה הרפואית "האנטומיה של גריי". מדיה וקבצים בנושא גריי דיימון בוויקישיתוף גריי דיימון, ברשת החברתית אינסטגרם גריי דיימון, במסד הנתונים הקולנועיים IMDb (באנגלית) גריי דיימון, באתר AllMovie (באנגלית) גריי דיימון, במסד הנתונים הקולנועיים KinoPoisk (ברוסית) Hibberd, James (15 בספטמבר 2011). "'Nine Lives of Chloe King' cancelled at ABC Family". Entertainment Weekly. נבדק ב-30 בדצמבר 2011. {{cite web}}: (עזרה) Gelman, Vlada (24 באוקטובר 2011). "Exclusive: Secret Circle Recruits Friday Night Lights' Grey Damon for Some Dark Magic". TVLine. PMC. נבדק ב-30 בדצמבר 2011. {{cite web}}: (עזרה) Andreeva, Nellie (25 בפברואר 2013). "ABC's 'Spy', CW's 'Oxygen' & Amazon's Onion Pilots Add To Casts". Deadline Hollywood. PMC. נבדק ב-9 באוגוסט 2013. {{cite web}}: (עזרה) "'American Horror Story: Coven' Photos: Season 3 Set Pictures Emerge". The Huffington Post. 1 באוגוסט 2013. נבדק ב-9 באוגוסט 2013. {{cite web}}: (עזרה) Ching, Alfred (10 באוגוסט 2016). "EXCLUSIVE: "THE FLASH" CASTS ITS MIRROR MASTER". Comic Book Resources. {{cite web}}: (עזרה) Are More Rogues Coming To CW's Flash? | Newsbite | That Hashtag Show
דברנטה

דברנטה (בהונגרית: Döbrönte) הוא כפר במחוז וספרם שבמרכז הונגריה. בשנת 1941 היו בכפר 549 תושבים, מהם רק 64 הונגרים, לאחר מלחמת העולם השנייה גורשו 390 מתושבי המקום לגרמניה, ובשנת 2011 רק 26.2% מתושבי הכפר מגדירים עצמם גרמניים. בדברנטה חיו תשעה יהודים בשנת 1880 ושמונה בשנת 1910. מדיה וקבצים בנושא דברנטה בוויקישיתוף אתר האינטרנט הרשמי של דברנטה (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993
יחסי אנטיגואה וברבודה – הממלכה המאוחדת

יחסי אנטיגואה וברבודה–הממלכה המאוחדת הם היחסים הנוכחיים וההיסטוריים בין אנטיגואה וברבודה לבין הממלכה המאוחדת. שתי המדינות הן מונרכיות בחבר העמים הבריטי. קולומבוס הגיע לאנטיגואה ב-1493 וקרא לאי "סנטה מריה לה אנטיגואה" (מריה הקדושה העתיקה) כשם פסל שעמד בקתדרלת סביליה. ב-1632 התיישבו באי בריטים, והביאו אליו עבדים אירים קתוליים, למטעי הסוכר. ב-1667 הפך אנטיגואה למושבה בריטית וב-1678 התיישבו הבריטים בברבודה. ב-1834 שוחררו העבדים באנטיגואה וב־1860 סופחה ברבודה למושבת אנטיגואה. ב-1871 הפכו אנטיגואה וברבודה לחלק מהפדרציה של איי ליווארד. ב-1956 התפרקה הפדרציה ושנתיים לאחר מכן, הצטרפה אנטיגואה לפדרציה של איי הודו המערבית, שהתפרקה ב-1962. ב-1967 זכתה אנטיגואה לממשל עצמי, וב-1 בנובמבר 1981 זכתה בעצמאות. בשנת 1981 כוננו שתי המדינות יחסים דיפלומטיים. לאחר שקיבלו עצמאות נותרה אנטיגואה וברבודה חלק מחבר העמים הבריטי, ומלך אנגליה צ'ארלס השלישי הוא ראש המדינה. נציג המלכה באיים הוא המושל הכללי של המדינה. באפריל 2018 ביקשה אנטיגואה וברבודה מבריטניה להסדיר את מעמדם של המהגרים מאיי הקריביים, קודם לעצמאותה כאשר היא הייתה עדיין קולוניה בריטית. אנטיגואה וברבודה מחזיקה בבריטניה נציבות עליונה בלונדון. בריטניה מחזיקה באנטיגואה וברבודה נציבות עליונה בסנט ג'ונס. מדיה וקבצים בנושא יחסי אנטיגואה וברבודה – הממלכה המאוחדת בוויקישיתוף Antigua and Barbuda calls on the UK to Address issue of undocumented Caribbean Migrants in the United Kingdom, באתר משרד החוץ של אנטיגואה וברבודה אתר על יחסי מדינות
RTJ4

RTJ4 הוא אלבום האולפן הרביעי של צמד ההיפ הופ האמריקאי ראן דה ג'ולס. האלבום יצא לאור ב-3 ביוני 2020, על ידי חברות התקליטים ג'ול ראנרס ו-BMG רייטס מנג'מנט, יומיים מוקדם מהמתוכנן, עם מהדורות פיזיות שפורסמו בספטמבר 2020. כמו אלבומיהם הקודמים של הצמד, האלבום יצא לאור להורדה בחינם דרך האתר של הצמד, עם אפשרות לשלם עבורו באמצעות ספקים דיגיטליים אחרים. האלבום מכיל הופעות אורח של גרג נייס, די ג'יי פרמייר, 2 צ'יינז, פארל ויליאמס, מאוויס סטייפלס, ג'וש הום וזאק דה לה רוחה. האלבום זכה לשבחים נרחבים ממבקרי המוזיקה והגיע היישר אל המקום העשירי במצעד הבילבורד 200, 38,000 יחידות שקולות לאלבום (מתוכן 30,000 מכירות אלבום טהורות) ובכך הפך לאלבומם הראשון שהגיע לעשירייה הפותחת במצעד. האלבום נתמך על ידי שלושה סינגלים: "Yankee and the Brave (Ep. 4)",‏ "Ooh La La"‏ ו-"Just". מידע על האלבום RTJ4 באתר MusicBrainz האלבום RTJ4 באתר Discogs "RTJ4 by Run the Jewels on Apple Music". Apple Music US. ארכיון מ-25 ביולי 2020. נבדק ב-4 ביוני 2020. {{cite web}}: (עזרה) "RTJ4". Run The Jewels. ארכיון מ-12 במאי 2020. נבדק ב-13 במאי 2020. {{cite web}}: (עזרה) Krol, Charlotte (3 ביוני 2020). "Run The Jewels release new album 'RTJ4' early". NME. ארכיון מ-5 ביוני 2020. נבדק ב-6 ביוני 2020. {{cite web}}: (עזרה) "RTJ4 by Run The Jewels reviews". AnyDecentMusic?. ארכיון מ-10 ביוני 2020. נבדק ב-11 ביוני 2020. {{cite web}}: (עזרה) "RTJ4 by Run the Jewels Reviews and Tracks". Metacritic. ארכיון מ-7 ביולי 2020. נבדק ב-11 ביולי 2020. {{cite web}}: (עזרה) Barker, Andrew (14 בדצמבר 2020). "The Best Albums of 2020". Variety. נבדק ב-14 בדצמבר 2020. {{cite web}}: (עזרה) Caulfield, Keith (7 ביוני 2020). "Lady Gaga Scores Sixth No. 1 Album on Billboard 200 Chart With 'Chromatica'". Billboard. ארכיון מ-7 ביוני 2020. נבדק ב-7 ביוני 2020. {{cite web}}: (עזרה) Bloom, Madison (22 במרץ 2020). "Run the Jewels Share New Song "The Yankee and the Brave": Listen". Pitchfork. ארכיון מ-24 במאי 2020. נבדק ב-13 במאי 2020. {{cite web}}: (עזרה) Ruiz, Matthew Ismael (25 במרץ 2020). "Listen to Run the Jewels' New Song "Ooh LA LA"". Pitchfork. ארכיון מ-30 באפריל 2020. נבדק ב-13 במאי 2020. {{cite web}}: (עזרה) "Alternative Music Radio News, Stations, Bands, Videos, Free Songs". All Access. אורכב מ-המקור ב-21 ביוני 2020. נבדק ב-21 ביוני 2020. {{cite web}}: (עזרה)
בוב פרי

רוברט דין "בוב" פרי (באנגלית: Robert Dean "Bob" Ferry;‏ 31 במאי 1937 – 27 באוקטובר 2021) היה כדורסלן אשר שיחק בליגת ה-NBA בין השנים 1959–1969. לאורך התקופה רשם ממוצעים כוללים של 9.1 נקודות, 5.3 ריבאונדים ו-1.4 אסיסטים למשחק. בין השנים 1973–1990 שימש כג'נרל מנג'ר של קבוצת וושינגטון בולטס, ובתפקידו זכה פעמיים בפרס מנהל השנה ב-NBA‏ (1979 ו-1982). בעונת 1977/1978 זכה עם הבולטס באליפות ה-NBA. אביו של כדורסלן העבר דני פרי. פרי נולד וגדל בעיר סנט לואיס שבמיזורי, ובין השנים 1955–1959 למד באוניברסיטת סנט לואיס. בתקופתו בקבוצת הכדורסל של האוניברסיטה – "סנט לואיס ביליקנס" – שיחק תחת המאמן חבר היכל התהילה של הכדורסל אדי היקי. בעונתו השלישית והאחרונה, 1958/1959, הצטיין עם ממוצעים של 22.2 נקודות ו-11.7 ריבאונדים למשחק. בדראפט ה-NBA‏ 1959 נבחר פרי על ידי קבוצת סנט לואיס הוקס, בתור בחירה טריטוריאלית. בעונתו היחידה עם ההוקס העפילה הקבוצה למעמד גמר ה-NBA, בו הפסידה מול בוסטון סלטיקס בתוצאה 3–4. לקראת עונת 1960/1961 הועבר בטרייד לדטרויט פיסטונס. לאורך 4 עונותיו בדטרויט העמיד ממוצעים של 12.3 נקודות ו-6.3 ריבאונדים למשחק. ביוני 1964 הועבר יחד עם ביילי האוול, וולי ג'ונס, דון אול ולס האנטר בטרייד לבולטימור בולטס, תמורת טרי דיסינג'ר, דון קוג'יס ורוד ת'ורן. ב-5 עונותיו בקבוצה שימש כשחקן ספסל, ותרם 6.0 נקודות ו-4.4 ריבאונדים בממוצע למשחק. בשנת 1973, לאחר 4 שנים כעוזר מאמן תחת ג'ין שו, מונה פרי לג'נרל מנג'ר של וושינגטון בולטס. בעונת 1977/1978 זכתה הקבוצה באליפות ה-NBA היחידה בתולדותיה, לאחר שגברה בסדרת הגמר על סיאטל סופרסוניקס, בתוצאה 4–3. מאמן הקבוצה באותה עונה היה דיק מוטה, אותו מינה פרי בשנת 1976, ושחקניה המובילים היו וס אנסלד, אלווין הייז ובוב דאנדרידג'. פרי עצמו זכה בפרס מנהל השנה ב-NBA בעונת 1978/1979, בה העפילו הבולטס בשנית לגמר ה-NBA, וכן בעונת 1981/1982 אותה סיימה הקבוצה במקום החמישי במזרח, חרף עזיבתם של אנסלד והייז. בין פעולותיו הבולטות בקבוצה, ניתן למנות את צירופם של השחקנים דייב בינג (1975), בוב דאנדרידג' (1977), גאס ויליאמס (1984), מוזס מלון (1986) וברנרד קינג (1987), וכן את בחירתם בדראפט של השחקנים מיץ' קופצ'אק (בחירה 13 ב-1976), גרג באלרד (בחירה רביעית ב-1977), ג'ף רולנד (בחירה 25 ב-1980), ג'ף מלון (בחירה עשירית ב-1983), מאנוט בול (בחירה 31 ב-1985) ומאגסי בוגס (בחירה 12 ב-1987). נפטר ב-27 באוקטובר 2021. פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA Former Bullets General Manager Bob Ferry passes away, www.msn.com סטטיסטיקות המשחק של פרי ב-NBA, באתר basketball-reference.com סטטיסטיקות המכללות של פרי, באתר sports-reference.com רשימת הנבחרים בדראפט 1959, באתר basketball-reference.com רשימת הפעולות של פרי כג'נרל מנג'ר, באתר basketball-reference.com
הרוזן איריק

Eirik Jarl (בעברית: הרוזן איריק) היא בלדה נורווגית שנכתבה בנורווגיה על משתה שערך הוקון סיגורדסון, מושל נורווגיה בפועל בתמיכת מלך דנמרק סוון הראשון. המשתה ע"פ מקורות היסטוריים נערך בין השנים 970-990, כיוון שהוא נהפך למושל נורווגיה רק בתחילת 961, לאחר שאביו האראלד השני נהרג. כפי שמצוין בתחילת הבלדה, כנראה שהבלדה גם כן נכתבה בין השנים שבהן נערך המשתה, אך מחברה אינו ידוע. העלילה מתחילה בכך שמספר הבלדה מזמן אנשים סביבו לשמוע על אירוע שככל הנראה קרה בזמן חייהם. מושל נורווגיה הוקון סיגורדסון מזמין אנשים אליו למשתה אשר מתרחש בעיר נידרוס (טרונדהיים של היום). אל המשתה הוזמנו מפורסמים מכל אזורי השליטה הויקינגיים: איסלנד, נורווגיה עצמה, איי אורקני ומאיי שטלנד (לשם "יטלנד" ראה כאן). המשחק הראשון היה ירייה בחץ וקשת, כל האנשים נדרשו לפגוע בחנית שהייתה נעוצה בגבעה שממול באמצעות חץ, אך ככל שעבר היום אף אחד לא הצליח למעט איינר טמברסקיילב, גדול הקשתים בנורווגיה. במשחק השני נדרשו האנשים לחתור בפיורד נידר, אך באותו היום הגלים היו חזקים מאוד ולכן טורגאוט מאורקניי צלח אותו ראשון ונייאל ורפן מאיסלנד הגיעו במקום השני. המשחק השלישי היה מרוץ סוסים וריצה, במרוץ הסוסים ניצח ריפמקזה, סוסו של הרוזן איריק. היה זה סוס חזק ושום סוס אחר לא יכל לו. ביום החמישי נגמרה התחרות בתרועת קרנו של הרוזן וכל המשתתפים הוזמנו למשתה הסיום. Ólafur liljurós הסאגה של אולאף טריגפסון
אג'האזשקסה

אג'האזשקסה (בהונגרית: Egyházaskesző) הוא כפר במחוז וספרם שבמרכז הונגריה. כמו יישובים רבים באירופה גם באג'האזשקסה מספר התושבים נמצא בירידה. כך, בשנת 1990 היה מספר התושבים 621 ובשנת 2020 רק 533 תושבים. באג'האזשקסה חיו יהודים בתקופות זמן שונות. מדיה וקבצים בנושא אג'האזשקסה בוויקישיתוף אתר האינטרנט הרשמי של אג'האזשקסה (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993
ג'יי היידן

ג'יי היידן (באנגלית: Jay Hayden; נולד ב-20 בפברואר 1987) הוא שחקן קולנוע וטלוויזיה אמריקאי, אשר ידוע מתפקידו כדני יון בסדרת הדרמה-קומית "תופסת", ובשל דמותו בתור טראוויס מונטגומרי בסדרה הפעולה "תחנה 19"; שתי הסדרות הן של רשת ABC ומופקות על ידי חברת ההפקות שונדלנד של שונדה ריימס. היידן נולד בעיירה נורת'פילד, ורמונט שבארצות הברית, ומוצאו הוא חצי אירי וחצי דרום קוריאני. בשנת 2008 שיחק בתפקיד קטן בסרט "בית השפנפנות". תפקידו העיקרי הראשון היה בסרט האימה "State of Emergency" בשנת 2011, כששיחק בתפקיד הראשי. בשנת 2012, הוא כיכב בסדרת הדרמה הקומית "Battleground" ברשת הולו. להיידן היה תפקיד קבוע בסדרה בדרמה הקומית "תופסת" בכיכובה של מיריי אינוס בין השנים 2016 ל-2017. הסדרה בוטלה לאחר שתי עונות. מאוחר יותר, הוא שיחק בתפקידים חוזרים בין היתר בסדרות "כל יום מחדש", "האקסית המטורפת" ו"אריות הים". בשנת 2017 לוהק היידן לאחד מהתפקידים הראשיים בסדרה "תחנה 19", סדרת ספין אוף של "האנטומיה של גריי". היידן השתתף במספר פרסומות טלוויזיה, בין היתר לאמזון קינדל מיידי. ביוני 2005 נישא היידן לשחקנית ניקי דניאל מור. לאחר כמעט 15 שנות נישואים, ב-4 בינואר 2020 השניים נפרדו, וב-13 בפברואר הגישה מור תביעת גירושין, והם התגרשו לבסוף ב-27 באפריל 2021. במהלך שנות נישואיהם, שמה של ניקי היה 'ניקול היידן', ולאחר הגירושין שינתה את שמה לניקי בלוס. לזוג שני ילדים יחדיו, אמיליה שנולדה ב-4 באוקטובר 2008 והאסי, שנולד ב-28 באוגוסט 2013. ג'יי היידן, ברשת החברתית אקס (טוויטר) ג'יי היידן, במסד הנתונים הקולנועיים IMDb (באנגלית) "Station 19". www.disneyabcpress.com. נבדק ב-13 במרץ 2018. {{cite web}}: (עזרה) "Image Entertainment Declares a State of Emergency - ComingSoon.net". 13 בפברואר 2013. נבדק ב-13 במרץ 2018. {{cite web}}: (עזרה) "Watch My Show: Battleground's JD Walsh and Marc Webb Answer Our Showrunner Survey". 13 בפברואר 2012. נבדק ב-13 במרץ 2018. {{cite web}}: (עזרה) Andreeva, Nellie (2 במרץ 2015). "Mireille Enos To Star In Shondaland ABC Pilot 'The Catch'". נבדק ב-13 במרץ 2018. {{cite web}}: (עזרה) Petski, Denise (23 באוגוסט 2017). "'SEAL Team': Michael Irby, Jay Hayden, Alona Tal Set To Recur In CBS Drama Series". נבדק ב-13 במרץ 2018. {{cite web}}: (עזרה) Andreeva, Nellie (7 באוקטובר 2017). "'Grey's Anatomy' Spinoff: 'The Catch's Jay Hayden Cast In New Shondaland Series". נבדק ב-13 במרץ 2018. {{cite web}}: (עזרה) https://www.adfibs.com/jay-hayden/